Годишно 6 500 ветерани в САЩ се самоубиват | Блиц
Годишно 6 500 ветерани в САЩ се самоубиват
https://blitz.bg/svyat/godishno-6-500-veterani-v-sashch-se-samoubivat_news7382.html Blitz.bg
28 Юли 2008, 15:13
Над 22 000 американски ветерани са потърсили помощ на гореща телефонна линия за предотвратяване на самоубийства през първата година от нейното функциониране, а благодарение на помощта са били предотвратени 1 221 самоубийства, съобщи АП.
Според последното проучване на RAND Corp. близо един от всеки петима войници, завърнали се от Ирак и Афганистан, проявява признаци на посттравматичен стрес, който ги излага на повишен риск от самоубийство. Този месец бившият военен санитар Джозеф Дойер, който беше показан на снимка във в. “Милитъри таймс” как тича през обстрелвана зона, носейки иракско момче, почина от свръхдоза, след като се бори почти пет години с посттравматичен стрес. Джанет Кемп, координатор от Националния център за превенция на самоубийствата в Министерството за ветераните, казва, че горещата телефонна линия е създадена, за да помогне за предотвратяване на случаи като самоубийството на Дойер. Горещата линия получава до 250 обаждания на ден – почти двойно повече, отколкото в началото на дейността си. Според Кемп броят на търсещите помощ се разпределя почти по равно между ветераните от Ирак, Афганистан и Виетнам. Според оценки на Министерството за ветераните ежегодно 6 500 ветерани се самоубиват, а 12 000 годишно правят опити за самоубийство. Според публикувани днес данни през първата година от работата си горещата телефонна линия е получила 55 000 обаждания от ветерани или техни близки. /БЛИЦ